
Text rozhodnutia
Súd: Krajský súd Trnava Spisová značka: 20Sd/9/2016 Identifikačné číslo súdneho spisu: 2016200068 Dátum vydania rozhodnutia: 30. 09. 2016 Meno a priezvisko sudcu, VSÚ: JUDr. Róbert Foltán ECLI: ECLI:SK:KSTT:2016:2016200068.1 Uznesenie Krajský súd v Trnave v konaní pred sudcom JUDr. Róbertom Foltánom v právnej veci navrhovateľky: W. M., nar. XX.X.XXXX, bytom X. XXX, proti odporcovi: Sociálna poisťovňa, ústredie, so sídlom Ul. 29. augusta 8 - 10, Bratislava, o priznanie invalidného dôchodku, o návrhu na preskúmanie zákonnosti rozhodnutia odporcu č. XXX XXX XXXX X zo dňa 16.9.2015, takto r o z h o d o l : Súd konanie zastavuje. Odporcovi sa náhrada trov konania nepriznáva. o d ô v o d n e n i e : 1. Rozhodnutím č. XXX XXX XXXX X zo dňa 16.9.2015 odporca zamietol žiadosť navrhovateľky zo dňa 27.8.2015 o priznanie invalidného dôchodku s odôvodnením, že zákonné podmienky vzniku tohto nároku podľa § 70 ods. 1 a § 71 ods. 1 zák. č. 461/2003 Z.z. o sociálnom poistení neboli splnené, nakoľko navrhovateľka pre dlhodobo nepriaznivý zdravotný stav nemá pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou / podľa odborného posudku dosiahla pokles 30% /. 2. Proti tomuto rozhodnutiu podala navrhovateľka v zákonnej lehote opravný prostriedok. 3. Nakoľko navrhovateľka v priebehu konania vzhľadom na výsledok doterajšieho posudzovania jej zdravotného stavu a skutočnosť, že doposiaľ neabsolvovala predpokladanú operáciu ramien, vzala svoj opravný prostriedok späť, súd konanie podľa § 250d ods. 3 v spojení s §250l ods. 2 O.s.p. zastavil. 4. O trovách konania rozhodol súd podľa § 250h ods. 2 O.s.p. s prihliadnutím na skutočnosť, že v tomto konaní odporcovi žiadne trovy nevznikli. Poučenie: Proti tomuto rozhodnutiu je možné podať odvolanie do 15-tich dní odo dňa jeho doručenia prostredníctvom tunajšieho súdu na Najvyšší súd Slovenskej republiky. Podľa § 205 ods. 1 O.s.p. v odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

